- Hindi News
- National
- पुलिस तमाशा देख रही, दो दिन से शव मुर्दाघर में रख मौत का सौदा होने पर ही करेंगे संस्कार
पुलिस तमाशा देख रही, दो दिन से शव मुर्दाघर में रख मौत का सौदा होने पर ही करेंगे संस्कार
भास्कर संवाददाता | डूंगरपुर
दोदिन पहले जालुकुआं गांव में बाइक की टक्कर से एक महिला की मौत के बाद से ही शव को जिला अस्पताल के मुर्दाघर में रखकर परिजन मौताणे की मांग को लेकर बैठ गए हैं। मुर्दाघर में शव पड़ा हुआ है, लेकिन परिजन बाइक चालक के परिवार को लाकर मौताणा मांग रहे हैं। रुपए मिलने का समझौता होने के बाद ही पोस्टमार्टम करवाने पर अड़े हैं। लोगों की इस मांग के आगे पुलिस भी केवल तमाशा देख रही है। डीएसपी और सीआई आते हैं और चुपचाप चले जाते हैं।
जालुकुआं निवासी वाली (50) प|ी शंकर मनात के शव का शुक्रवार को भी पोस्टमार्टम नहीं हो सका। सुबह से ही मृतका के रिश्तेदार, परिजन और बलवाड़ा से पीहर पक्ष के लोग अस्पताल के मुर्दाघर के बाहर इकट्ठे हो गए। परिजन बाइक चालक को लाने और उससे बातचीत के बाद ही पोस्टमार्टम करवाने की बात को लेकर दूसरे दिन भी अड़े रहे। रामसागड़ा थाना एएसआई दशरथसिंह मय जाब्ता मुर्दाघर के बाहर तैनात रहे। पुलिस निष्पक्ष कार्रवाई का आश्वासन देती रही, लेकिन लोग अपनी बात पर अड़े रहे। आखिरकार शुक्रवार शाम को भी आरोपी पक्ष के लोग नहीं आए और समझौते की बात शुरू नहीं हो सकी। इस कारण शव का पोस्टमार्टम भी नहीं हो सका। दोपहर बाद मृतका के परिजन बिना पोस्टमार्टम करवाए ही शव को मुर्दाघर में रहने दिया और चले गए। मौके पर डीएसपी माधोसिंह सोढ़ा, थानाधिकारी रूपलाल मीणा भी पहुंचे, लेकिन लोग अपनी मांगों पर अड़े रहे।
tgl_Latn sot_Latn hin_Deva hin_Deva bho_Deva hin_Deva hin_Deva